________________________________________________________________________

HALLITUKSEN TIEDOTE					6/2019
Hallituksen kokous  21.11.2019
Ylimääräinen Edustajakokous  22.11.2019			

YLEISTÄ 

Työmarkkinaympäristössä on yleisesti ottaen nyt varsin vahvoja linjakysymyksiä esillä. Alkavan neuvottelukierroksen päänavaajana Teknologiateollisuuden sektori. EK:n työnantajapuoli on selkeästi tehnyt vahvoja linjauksia sopimuskierrokselle ja toi neuvottelupöytään rankat madonluvut neuvottelujen pohjaksi. Esitys oli laajuudeltaan ja vaikutuksiltaan selkeästi aiemmista, kohtuullisista maltillisista heikennyslistoista poikkeava. Neuvotteluja ei tältä pohjalta päästy käynnistämään. Työntekijäosapuoli ilmoitti, ettei tältä pohjalta voida neuvotteluja käydä.

Samaan aikaan on ollut aktiivista liikehdintää, joka ei suoranaisesti liity tähän yleiseen sopimuskierrokseen. Posti- ja logistiikka-alan unionin (PAU /tt) 700 postin lajittelijan tes-siirrosta elokuussa  2019 omistajaosakeyhtiön tuella tehty sopimusten siirtopäätös PALTAn (ta) sopimusten piiristä Teollisuusliiton työantajaliiton sopimusten piiriin. Tämä muutos toisi huomattavan palkan- ja etuuksien heikennyksen uusiin sopimuksiin. PAU vastusti muutosta ja jätti lopulta työtaistelu-uhan sisään. Koska neuvottelut eivät edenneet suotuisaan suuntaan  työtaistelu alkoi reilu viikko sitten ja jatkuu edelleen. Nyttemmin asia on elänyt monella tapaa. Useat kuljetusalojen liitot ovat tehneet päätöksiä ja osa jo ollutkin päivän/vuorokauden tukilakoissa. Tukilakkopäätöksiä on todennäköisesti tulossa lisää, ellei neuvotteluissa edetä.

Asiaa on yritetty ratkoa valtakunnansovittelijan avulla Bulevardilla. Lisäksi viime viikonvaihteessa nimettiin erillinen työmarkkinakonkareiden (ta ja tt) sovitteluryhmä. Toistaiseksi kaksi sovintoesitystä on tehty ja molemmat on hylätty.

VALTION SOPIMUSKIERROS  
 
Valtiolla kevään  2020 sopimuskierros käynnistynee tammi-helmikuussa. Epävirallisia valmisteluja on jo tehty. Esim. PROn valtiosektorin neuvottelukunnassa (VNK) on valtion tavoitteita pohdittu  9.9.2019 ja  20.11. Päätavoitteet alkavat olla paketissa ja ns. pitkää listaa vielä valmistellaan. Työ jatkuu. Nykyinen VES/TES- valtiolla on voimassa  31.3.2020 saakka.
Uusi sopimus saataneen maalis-huhtikuun aikana. Ns. sopimuksettoman ajan maksetaan vanhan sopimuksen mukaiset palkat siksi, kunnes uusi sopimus on allekirjoitettu.

Valtion sopimuksen valmistuminen varmistunee kuntapuolen sopimuksen ratkettua. On tärkeätä, että valtiosektori saa vastaavan tasoiset korotukset kuin toinen julkisen sektorin toimija kuntapuoli. Erityisen kiinnostava on TEHY:n ja SUPERin ulostulo sopimusneuvotteluissa.

THHL:N TYHY-KYSELY 

THHL:n jo perinteeksi tullut jäsenten TYHY-kysely tulee sähköpostiinne jälleen joulukuun 
________________________________________________________________________

ensimmäisellä viikolla Webropol-kyselynä. Muistathan, että vain yksi ihminen voi vastata/kysely 
eli et voi välittää kyselyä edelleen kaverillesi. Jos joku jäsen ei ole sitten saanut kyselyä, tulee hänen ottaa yhteyttä PROhon Tapio Rissaseen, joka voi toimittaa kaverille oman kyselyn.

Em. liittyen – tarkista vielä kerran omat jäsentietosi ja ennen kaikkea yhteystiedot PROn jäsenrekisteristä. Jos tiedoissasi on jotain vanhaa, puutteellista tai muutoin pielessä, PROn 
posti ei tavoita sinua, ei myöskään THHL:n jäsenkysely!    

THHL:N YLIMÄÄRÄINEN EDUSTAJAKOKOUS  22.11.2019

Kokouksessa käsiteltiin mm. yleinen työmarkkinatilanne, THHL:n toiminta- ja talousasioita vuodelle  2020, huomioiden kevään  2017 varsinaisen Edustajakokouksen jälkeen tapahtuneet muutokset niin hallinnon tulevaisuuden linjauksien suhteen kuin Pardian ja THHL:n yhdistysten PROhon siirtymisen jälkeisessä tilanteessa. 

Talouden suhteen todettiin, ettei THHL ry liittona ole saanut enää v.  2019 alusta alkaen lainkaan jäsenmaksutuloja, koska ne tuloutuvat Ammattiliitto PROlle. Liitto kuitenkin kompensoi pääomaa purkamalla tukea yhdistyksille PROn maksaman  8  % jäsenmaksupalautuksen lisäksi. Tänä vuonna kompensaatio on  27 % ja ensi vuonna  THHL:n tuki on  12 %, jolloin yhdistykselle tulee PROn jäsenmaksupalautuksena edelleen  8 % ja THHL:n tuki  12 %, mikä tekee yhteensä  20 %. Tämä taso vastaa aiempaa v.  2017 kesäkuuhun saakka maksettua  20 %.n tasoa ja tällä yhdistykset voivat jo mukavasti järjestää jäsentoimintaa alueellaan sekä yhteistyössä lähialueiden kanssa.     

THHL haluaa kaikin tavoin turvata taloudellisen tuen yhdistysten jäsentoimintaa ensisijaisesti koulutukseen ja virkistystoimintaan kohdennettuna. 

Edellä kerrottu tarkoittaa myös THHL:n toimintatarkoituksen uutta linjausta, jonka vuoksi ylimääräisessä edustajakokouksessa käsiteltiin myös sääntömuutos. PRO hoitaa edunvalvonnan, toki THHL-taustaisten osaajien voimin ja THHL muuttuu taloudelliseksi tukiyhdistykseksi. Muutos tapahtuu vuoden  2021 tammikuussa.   

THHL:N KOTISIVUT

Hallituksen päätöksellä THHL:n /liiton kotisivujen ylläpitäminen jatkuu vuoden  2020 loppuun. Tapani Lahti jatkaa päivitystä. Yhdistykset pohtivat omien kotisivujensa mahdollista tekemistä PROn maksuttomalle alustalle. Tapani Lahti auttaa tarvittaessa yhdistyksiä sivujen rakentamisessa.  

LOPUKSI  
            
Pikkujouluja pukkaa ja tonttuilu on sallittua…glögiä, torttua ja pipareita saapi nyt nauttia ihan kyllästymiseen saakka. Muista kuitenkin, että Joulu on vasta tulollaan.

   Hei tonttu-ukot/tytöt hyppikää nyt on riemun raikkahin aika! 
                                  
                                                              Hallituksen psta
                                                                             Eija Tuutti
________________________________________________________________________